
Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja szerint a települési önkormányzat köteles gondoskodni az egészségügyi alapellátásról. 

Az Országos Kórházi Főigazgatósággal (a továbbiakban: OKFŐ) által jelentkezett Dr. Szabó Zoltán, aki helyettesítő háziorvosi feladatot vállalna az 5. számú felnőtt háziorvosi körzetben, a Praxisprogram keretein belül.

A Praxisprogram I. keretében olyan orvosok láthatnak el helyettesítő háziorvosi tevékenységet, akik még nem rendelkeznek háziorvostani szakvizsgával. A háziorvos jelöltek a szakvizsga letételéig az ún. egyéni képzési tervben megállapítottak szerint heti rendszerességgel teljesítik azon klinikai gyakorlatokat, melyeket az előképzettségüknek figyelembevételével egy általuk választott egyetem ebben állapít meg számukra. A képzés során egy kórház akkreditált osztályán heti egy napon klinikai szakgyakorlatot folytatnak, a fennmaradó időben pedig a tartósan be nem töltött körzetben helyettes háziorvosként, OKFŐ alkalmazottként rendelnek és 6 éven belül kötelesek háziorvostani szakvizsgát szerezni.  Munkájukat az OKFŐ alkalmazásában végzik.
Alkalmazásra abban az esetben kerülhet sor, ha egy olyan önkormányzat, amelyek területén legalább 6 hónapja betöltetlen felnőtt vagy vegyes típusú háziorvosi körzet található, képviselő-testületi döntésében elfogadja a jelöltet, és az önkormányzat feladat-ellátási szerződést köt az OKFŐ-vel helyettesítő háziorvosi ellátásra.
A Programba azon önkormányzatok jelentkezhetnek, melyek területén legalább 6 hónapja betöltetlen felnőtt vagy vegyes típusú háziorvosi körzet található. 

A 6090 Kunszentmiklós, Szász K. u. 4. szám alatti telephelyen működő 5. számú felnőtt háziorvosi körzet tartósan betöltetlennek minősül.
A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet (a továbbiakban: EÜM ) 11. § – a lehetővé teszi azt, hogy az OKFŐ-vel szerződést kötve megoldás szülessen az említett körzetben a feladat ellátására.
Dr. Szabó Zoltán az OKFŐ alkalmazottjaként látná el a háziorvosi feladatokat. Az önkormányzatnak az OKFŐ-vel kell szerződést kell kötnie helyettesítő háziorvosi ellátásra. A szerződés keretében az OKFŐ biztosítja a körzet működtetéséhez szükséges helyettesítő háziorvost, aki a szakvizsgájának megszerzéséig ellátja a körzet háziorvosi feladatait. Mivel a programban részt vevő orvosok a jogszabályi előírásoknak megfelelően kizárólag szakmai felügyelet mellett dolgozhatnak, szintén az OKFŐ köt szerződést a helyettesítő háziorvosok mentoraival, valamint azon háziorvosokkal, akik a helyettesítő háziorvosok klinikai gyakorlat miatti távolléte, valamint szabadsága alatt ellátják a körzet háziorvosi feladatait. 


Fentiek alapján kérem a Tisztelt Képviselő-testület döntését.


HATÁROZAT-TERVEZET


Tárgy: az 5. számú felnőtt háziorvosi körzet ellátása érdekében előzetes döntés meghozatala  

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád előterjesztését és a következő határozatot hozza:

1. [bookmark: _GoBack]A Képviselő-testület úgy határoz, hogy csatlakozni kíván a Praxisprogram I.-hez és a 6090 Kunszentmiklós Szász. K. u. 4. sz alatti székhelyen működő, 2025. április 1. napjától tartósan betöltetlen, 030090296 finanszírozási azonosítójú, 5. számú felnőtt háziorvosi körzet egészségügyi alapellátási feladatait a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet 11. § (5) és (6) bekezdései szerinti alkalmazásával kívánja ellátni oly módon, hogy Kunszentmiklós Város Önkormányzata szerződést köt az Országos Kórházi Főigazgatósággal az ellátásért felelős orvos, Dr. Szabó Zoltán, (opsz.: 86942) részvételével. 
 

2. A Képviselő-testület felhatalmazza a Polgármestert, hogy intézkedjen a szerződéskötéshez szükséges dokumentumok beszerzése és a szerződéskötésnek az önkormányzat részéről szükséges feltételek biztosítása érdekében, valamint a feladat-ellátási szerződés aláírására.
.

Határidő: azonnal
Felelős:
· Lesi Árpád polgármester
· Károlyi Mónika Katalin jegyző

A határozatról értesülnek:
- Lesi Árpád polgármester
- Károlyi Mónika Katalin jegyző
- Országos Kórházi Főigazgatóság
- dr. Szabó Zoltán
- Irattár

Kunszentmiklós, 2026. július 13.

								Lesi Árpád sk.
								polgármester

